22 Maj 2023

**Evropska unija, Ministarstvo kulture, omladine i sporta i UNDP posećuju istorijsko selo Janjevo**

Ambasador EU na Kosovu, Tomas Szunyog, ministar kulture, omladine i sporta, Hajrulla Çeku, stalna predstavnica UNDP-a, Maria Suokko, u pratnji savetnika, zamenika šefa misije u Ambasadi Hrvatske na Kosovu, Neđeljka Špileka, gradonačelnika Lipljana, Imri Ahmetija, i drugi uvaženi gosti i projektni partneri posetili su istorijski centar Janjevo kako bi videli tekuće radove na restauraciji devet kuća, upoznali se sa planovima za konačnu upotrebu 14 kuća i upoznali učesnike obuke za turističke vodiče.

Intervencije se obavljaju kroz projekat „Kulturno nasleđe kao pokretač ekonomskog preporoda Janjeva“, koji finansiraju Evropska unija (EU) i Ministarstvo kulture omladine i sporta (MKOS), a sprovodi Program Ujedinjenih nacija za razvoj (UNDP) na Kosovu.

„Ponosan sam što sam svedok izuzetnih napora na restauraciji u Janjevu. Ovaj projekat, koji finansiraju EU i naši partneri, nije samo o očuvanju kulturnog nasleđa već i o stvaranju mogućnosti za lokalnu zajednicu. Zajedno oživljavamo istorijski centar i obezbeđujemo svetliju budućnosti za Janjevo“, rekao je Tomas Szunyog, ambasador EU na Kosovu.

Hajrulla Çeku je naglasio: „Ovaj program prevazilazi zaštitu našeg kulturnog nasleđa. Kroz restauraciju i refunkcionalizaciju 14 tradicionalnih kuća, unapređenje javne infrastrukture, poboljšanje lokalnih ljudskih kapaciteta za turizam i razvoj alata za upravljanje, Istorijski centar Janjeva će biti transformisan u atraktivnu destinaciju za posetioce, a samim tim razvijati turizam i podržavati našu lokalnu ekonomiju. Vlada Kosova ostaje posvećena unapređenju ovog partnerstva i intenzivno radi na zaštiti kulturnog nasleđa, koje će promovisati međukulturnu harmoniju kao univerzalne vrednosti našeg društva i pokretače lokalnog i ekonomskog razvoja“.

„Kroz ovaj projekat radimo zajedno sa nizom partnera u nastojanju da unesemo novi život i energiju u ovo istorijsko selo. Saradnja između Evropske unije, Ministarstva kulture omladine i sporta i UNDP-a na Kosovu pokazuje našu zajedničku posvećenost promociji kulturnog nasleđa kao pokretača održivog razvoja. Zajedno pružamo mogućnosti za svetliju budućnost za sve uključene zajednice“, rekla je ovom prilikom Maria Suokko.

Obnova kuća će doprineti oživljavanju istorije i sećanja na hrvatske porodice koje su tamo nekada živele, podsticanju povratka i očuvanju bogatog kulturnog nasleđa Janjeva. Projekat će koristiti svim zajednicama stvaranjem mogućnosti za socio-ekonomski preporod i promovisanjem lokalnog turizma. Pored toga, u toku su važne inicijative, kao što je stvaranje platforme za mapiranje kulturnih i prirodnih dobara za ruralni turizam, obuka turističkih vodiča i podrška ženama i mladima kroz programe razvoja veština koji doprinose njihovom ekonomskom osnaživanju.

***Napomena o projektu:***

*“Kulturno nasleđe kao pokretač ekonomskog preporoda Janjeva“, koji finansiraju Evropska unija (EU) i Ministarstvo kulture omladine i sporta (MKOS) ima za cilj očuvanje, zaštitu i oživljavanje zajedničkog materijalnog nasleđa uz promociju svesti i obezbeđivanje njegove zaštite kao i proširenje socio-ekonomskih mogućnosti za svoje stanovnike.*

**Za više informacija kontaktirajte:**

Burbuqe Dobranja, UNDP Saradnik za komunikacije

telefon: (038) 249 066 ext. 410;   mobile: 049 720 800      e-mail: burbuqe.dobranja@undp.org

Danijela Mitić, Saradnik za komunikacije UNDP

telefon: (038) 249 066 ext. 412;    mobile: 049 720 824     e-mail: danijela.mitic@undp.org

Enisa Rashlanin Kasemi, Službenik za informacije i komunikacije, EU kancelarija na Kosovu

email: Enisa.RASHLANIN-KASEMI@eeas.europa.eu

Zana Fetiu, PR službenik, Ministarstvo kulture, omladine i sporta

Email: Zana.Fetiu@rks-gov.net